Ego Odo, dux Burgundię, quę subscribuntur notum facio presentibus et futuris universis. Ego siquidem pro indulgentia predecessorum meorum et pro salute animę meę, et pro remedio animarum predecessorum et successorum meorum, dedi ad servitium Dei et gloriose genitricis ejus Marie, in perpetuam elemosinam, domui et fratribus Cistercii villam meam de Corcellis, in nemore, cum omnibus pertinentiis et proventibus suis, retenta mihi maiori justicia, tali conditione quod eamdem justiciam nulli alii possidere, vel alio aliquo modo a me alienare, nec occasione ejusdem justicię aliquis de servientibus meis, aliquem de hominibus ejusdem villę gravare valeat, nisi de mandato nostro speciali. Quod ut ratum permaneat, presentem cartem sigilli mei impressione firmare curavi. Actum anno gratię M°CC°XII°.